**Z A P I S N I K**

**6. seje Sveta zavoda, ki je bila v četrtek, 22. 2. 2018,**

**ob 17.00 v zbornici šole.**

Prisotni: Tamara Novoselc, Jasmina Juratovec, Manja Ostrelič, Tjaša Šlibar, Sonja Volk, Martina Makovec Žagar, ravnateljica Vesna Bogovič, računovodkinja Brigita Prahin in predsednica Sveta zavoda Mateja Jankovič Čurič.

Opravičeno odsotni: Miloš Ivanović, Manja Ostrelič, Ksenija Satler, Irena Munič Zorko in Katja Ivanović.

**Dnevni red:**

1. Ugotovitev sklepčnosti ter predlog in potrditev dnevnega reda
2. Potrditev zapisnikov 5. redne seje in 1. korespondenčne seje
3. Letno poročilo 2017
4. Program dela in finančni načrt za 2018
5. Cenik tržne dejavnosti za leto 2018
6. Ocenjevanje delovne uspešnosti ravnateljice za leto 2017
7. Imenovanje ravnatelja OŠ Artiče
8. Povečan obseg dela ravnateljice
9. Razno

K 1. točki

**Predsednica Sveta zavoda OŠ Artiče Mateja Jankovič Čurič** je navzoče pozdravila, ugotovila sklepčnost (od enajstih je prisotnih 6 članov) in prebrala dnevni red.

**Sklep: Predlagani dnevni red so člani Sveta zavoda soglasno potrdili z dvigom rok (6 prisotnih ZA, 0 PROTI).**

K 2. točki

Člani so zapisnik 5. redne seje in 1. korespondenčne seje prejeli po elektronski pošti. Predsednica Sveta zavoda Mateja Jankovič Čurič je prebrala zapisane sklepe.

**Sklep: člani Sveta zavoda so zapisnik 5. redne seje in 1. korespondenčne seje soglasno potrdili z dvigom rok (6 prisotnih ZA, 0 PROTI).**

K 3. točki

Predsednica **Mateja Jankovič Čurič** je besedo predala ravnateljici, ki je pojasnila ključne točke letnega poročila za leto 2017. Letno poročilo s prilogami je bilo poslano po elektronski pošti.

Realizacija obveznega programa oz. pouka je bila pri vseh predmetih 100 %. Skupna povprečna ocena v 2016/17 je bila 4,42. Povprečno št. zaposlenih se že več let giblje okrog 55, odstopanja so zaradi nadomeščanja odsotnih delavcev (3 daljše bolniške in 2 porodniški odsotnosti). V šolskem letu 2017/18 je na šoli 12 oddelkov (3 učenci manj), v vrtcu 5 polnih oddelkov (90 otrok), tudi v podaljšanem bivanju je ostalo enako število oddelkov (5).

Ravnateljica je zadovoljna z uspehom in pozitivnim poslovanjem. V Letno poročilo je vključeno tudi računovodsko poročilo. Prihodki (1.603.598) in na drugi strani odhodki (1.602.896 EUR) so se povečali na račun povečanih stroškov dela, regresa, napredovanj, glede na to, da so se delno sprostili varčevalni ukrepi. V letu 2017 je poslovanje zaključeno s pozitivnim rezultatom v višini 702 EUR.

Ministrstvo za šolstvo, znanost in šport zagotavlja in nakazuje sredstva za plače zaposlenih s prispevki, za izobraževanje delavcev, izvajanje interesnih dejavnosti, deloma za šolo v naravi in ekskurzije, za prehrano otrok, za učila in učne pripomočke, za učbeniški sklad, za regresiranje prehrane delavcev, prevoze na delo in iz dela ter materialne stroške, ki so neposredno vezani na izvajanje vzgojno-izobraževalnih programov. Starši plačujejo prehrano, sredstva za izvedbo posebnih programov, šole v naravi in vzgojno-varstveni del storitev vrtca ter druge dogovorjene aktivnosti. Lastni del-prihodki iz drugih virov se nanašajo na opravljene prevoze s kombijem, odškodnine, shemo šolskega sadja in druge, prihodki pridobljeni na trgu pa so iz naslova prehrane in najemnine oddajanja športne dvorane, pridobitne dejavnosti nimamo.

Še vedno pa se srečujemo s težavami pri plačevanju staršev, ki so sicer 7% nižje kot v letu 2016; na dan 31. 12. 2017 znašajo zapadle terjatve 7.125,80 EUR. Skozi leto smo si vztrajno prizadevali za redna plačila staršev tako, da jih redno kličemo, pošiljamo opomine, se dogovarjamo o obročnem odplačevanju dolga, nekaj terjatev smo predali odvetniku v izterjavo. Staršem pomagamo tudi tako, da smo se pridružili projektu botrstva ter pridobili denarno pomoč za pokrivanje stroškov prehrane in drugih dejavnosti 17 otrokom. Posameznim učencem je pomoč nudil tudi šolski sklad. S pomočjo staršev smo pridobili 3.511,71 EUR donacij.

V letu 2017 smo varčno poslovali (7% smo privarčevali pri elektriki in 12% pri plinu za kuhinjo), obveznosti plačujemo glede na roke zapadlosti, izvajamo notranjo kontrolo poslovanja, redno poteka zunanja revizija. Glede na to, da smo tik pred sanacijo, preudarno nabavljamo pripomočke in vzdržujemo le najnujnejše zadeve.

Na koncu je ravnateljica dodala, da je sodelovanje dobro in uspešno tako s krajem, Krajevno skupnostjo, s starši kot z občino, ki rešuje večje težave.

Predsednica Sveta zavoda Mateja Jankovič Čurič je dala Letno poročilo na razpravo.

Letno poročilo za leto 2017 je priloga 1 tega zapisnika. Pripomb ni bilo.

**Sklep: Letno poročilo za leto 2017 so člani Sveta zavoda soglasno potrdili z dvigom rok. Ostanek sredstev bo namenjen za osnovna sredstva v 2018. (6 prisotnih ZA, 0 PROTI)**

K 4. točki

Ravnateljica je povedala, da je bil Finančni načrt izdelan na osnovi realizacije glede na lansko leto, da je odvisen od makroekonomskih izhodišč za leto 2018, ki jih posreduje Ministrstvo za izobraževanje, znanost in kulturo kot glavni financer najprej do 5. 9. 2018, zato bo potrebno spremembe zajeti v rebalansu, ki bi se obravnaval kasneje na korespondenčni seji Sveta zavoda.

Program dela in finančni načrt za leto 2018 so člani prejeli po elektronski pošti. Predsednica Sveta zavoda Mateja Jankovič Čurič je dala Program dela in Finančni načrt za leto 2018 na razpravo.

Program dela za leto 2018 je priloga 2 tega zapisnika.

Finančni načrt za leto 2018 je priloga 3 tega zapisnika.

Pripomb ni bilo.

**Sklep: Program dela in Finančni načrt za leto 2018 je bil soglasno potrjen z dvigom rok (6 prisotnih ZA, 0 PROTI). Spremembe (v primeru, da bodo) bomo obravnavali korespondenčno oziroma z rebalansom.**

K 5. točki

Cenik tržne dejavnosti za leto 2018:

|  |  |  |
| --- | --- | --- |
| Z.št. | storitev | Cena |
| 1. | Malica | 0,80 EUR |
| 2. | popoldanska malica | 0,60 EUR |
| 3. | kosilo učenci 1. – 3. razreda | 1,65 EUR |
| 4. | občasno kosilo učenci 1. – 3. razreda | 1,80 EUR |
| 5. | kosilo učenci 4. – 9. razreda | 1,80 EUR |
| 6. | občasno kosilo učenci 4. – 9. razreda | 2,00 EUR |
| 7. | kosilo za delavce – v šoli | 2,45 EUR |
| 8. | kosilo za delavce – za domov | 3,40 EUR |
| 9. | kosilo za zunanje | 4,00 EUR |
| 10. | kosilo-večerja za društva | 7,00 EUR |
| 11. | najem telovadnice | 17 EUR/uro (- 15 % stalni najemniki) |
| 12. | najem telovadnice za prireditve, tekmovanja | 150 EUR/dan |
| 13. | najem zgornje telovadnice, jedilnice | 10 EUR/uro |
| 14. | najem učilnice | 8 EUR/uro |
| 15. | najem kombija | 35 EUR/dan + gorivo |
| 16. | izposoja smuči | 5 EUR/dan |
| 17. | Izposoja smučarskih čevljev | 5 EUR/par |

**Sklep: Z dvigom rok je Svet zavoda soglasno potrdil cenik tržne dejavnosti za leto 2018 (6 prisotnih ZA, 0 PROTI).**

**Glede cene najema telovadnice lahko ravnateljica sama odloči ali gre za redne ali nove stranke in določi 15% popust stalnim najemnikom.**

K 6. točki

Člani so prilogo »Ugotavljanje delovne uspešnosti ravnateljice za leto 2017« dobili v gradivu. Predsednica je ob projekciji kriterijev (kriteriji: realizacija obsega programa – do 25 %, kakovost izvedbe programa – do 35 %, razvojna naravnanost zavoda – do 35 % in zagotavljanje materialnih pogojev – do 5 %) in s sodelovanjem članov sveta ugotovila oceno uspešnosti ravnateljice.

**Sklep: Svet zavoda je ugotovil, da je vsota vseh doseženih odstotkov 100, kar sledi, da je delovna uspešnost ravnateljice za leto 2017 – 100 %. Oceno bomo skupaj z letnim poročilom za leto 2017 posredovali na Ministrstvo za izobraževanje, znanost in šport.**

K 7. točki

**Predsednica Mateja Jankovič Čurič** je spomnila, da je bilo članom Sveta zavoda po elektronski pošti poslano preslikano mnenje ministrice. Naslednja faza v postopku imenovanja ravnatelja je odločanje o imenovanju ravnatelja s sklepom.

**Mateja Jankovič Čurič** je prisotne pozvala k podaji mnenja. Pripomb ni bilo, zato je **Mateja Jankovič Čurič** prisotne pozvala h glasovanju.

**Člani Sveta zavoda OŠ Artiče so z dvigom rok soglasno potrdili (6 prisotnih ZA, 0 PROTI)**

**Sklep o imenovanju (priloga 4):**

1. Za ravnateljico zavoda OŠ Artiče se imenuje **Vesna Bogovič, rojena 11. 3. 1967 v Brežicah,** **stanujoča Arnovo selo 47, 8253 Artiče.**
2. Imenovana ravnateljica izpolnjuje pogoje po 53. členu ZOFVI.
3. Mandat ravnateljice traja pet let in začne teči 1. 4. 2018.
4. Imenovana ima status delavca, zaposlenega za nedoločen čas v OŠ Artiče.
5. Medsebojne pravice in obveznosti se uredijo s pogodbo o zaposlitvi.
6. Plača imenovane se oblikuje v skladu z zakonom in podzakonskimi akti.

**OBRAZLOŽITEV:**

* Svet zavoda OŠ Artiče je v javnem glasilu Šolski razgledi dne 13. 10. 2017 razpisal delovno mesto ravnatelja zavoda OŠ Artiče.
* Na razpis se je pravočasno prijavila ena kandidatka*.*
* Svet zavoda je dne 10. 11. 2017 za mnenje zaprosil vzgojiteljski oziroma učiteljski zbor, svet staršev in lokalno skupnost.
* Po pregledu pridobljenega mnenja učiteljskega zbora, obrazloženega mnenja sveta staršev in obrazloženega mnenja lokalne skupnosti, po pregledu dokazil o izpolnjevanju pogojev (dokazila o izobrazbi, opravljenem strokovnem izpitu, opravljeni šoli za ravnatelje, program vodenja zavoda, dokazila o nekaznovanosti in druga dokazila) je svet zavoda na 5. seji dne 9. 1. 2018 za ravnateljico zavoda OŠ Artiče izbral Vesno Bogovič.
* Svet zavoda je dne 10. 1. 2018 za mnenje k predlogu za imenovanje kandidata za ravnatelja zaprosil ministra, pristojnega za šolstvo. Mnenje ministra je bilo posredovano dne 24. 1. 2018.
* Svet zavoda je na 6. seji dne 22. 2. 2018 imenoval Vesno Bogovič za ravnateljico zavoda OŠ Artiče. Imenovana kandidatka izpolnjuje z zakonom in drugimi predpisi zahtevane pogoje za ravnatelja zavoda OŠ Artiče.
* Mandat ravnatelja začne teči 1. 4. 2018.

Predsednica je ravnateljici čestitala in zaželela veliko uspeha v pestrem mandatu, ki jo čaka zaradi gradnje. Ravnateljica je kratko predstavila trenutno fazo priprave projektne dokumentacije, ki se je nekoliko zavlekla zaradi izbire ogrevanja, vsekakor pa mora priti letos do izbire izvajalca zaradi rezerviranih sredstev na občini.

K 8. točki

V sodelovanju z Občino Krško OŠ Artiče sodeluje v projektu Podjetna 9-ka. Glede na to, da za učitelje oz. zaposlene odobri povečan obseg dela ravnateljica, za ravnateljico pa izda soglasje Svet zavoda, ravnateljica prosi Svet zavoda za soglasje za izplačilo dela plače iz naslova povečanega obsega dela zaradi strokovnega vodenja tima (koordinator projekta je občina) v projektu **Podjetna 9-ka** od 1. 11. 2017 do 31. 10. 2019 v obsegu 10% ali manj – mesečno, njene osnovne plače (90 ur). Do sedaj je bil že nabavljen material za robotiko.

**Mateja Jankovič Čurič** je prisotne pozvala k podaji mnenja. Pripomb ni bilo, zato je **Mateja Jankovič Čurič** prisotne pozvala h glasovanju.

**Člani Sveta zavoda OŠ Artiče so z dvigom rok soglasno potrdili (6 prisotnih ZA, 0 PROTI)**

**SKLEP,**

**s katerim Svet zavoda izdaja soglasje ravnateljici, da ima v času trajanja projekta izplačan povečan obseg dela v skladu z omenjeno dinamiko in v skladu z zakonodajo, in sicer iz naslova projektov.**

K 9. točki

Predsednica **Mateja Jankovič Čurič** je na koncu dodala, da je vesela, da deluje med takimi člani in v takem obsegu Sveta zavoda., da stvari tečejo gladko, za kar se jim zahvaljuje in si želi takšnega sodelovanja tudi vnaprej ter zaključila sestanek ob 17.45.

Datum: 23. 2. 2018

Številka: 900-2/2017-4

 Zapisala: Predsednica Sveta zavoda:

Suzana Bogovič Mateja Jankovič Čurič